Reony fa inona izao zavatra maika iantsoanao anay izao ry ingahy mamy? Mamy hay tonga sahady ianareo? Zava-baovao tsy mbola fahita teto amintsika ity ramatoa reony a! Ranaivo vao teo anie ianao no tazanay mandalo teo andrefan-taboho e! Mamy tazako tokoa ianareo mihoatra, fa zavatra vao henoko vao izao teto amin’ity toerana ity, ary zava-doza ka izany no antony niantsoako anareo. Isika zokiolona no heveriko fa tsy afaka hialangalana amin’izaotrangan-javatra izao. Eto vao ampiasaina ny maha tompon’ny fanala olan’ny teny antsika, ny maha-ela nihetezana sy ny maha fotsy volo amin’ny tanintsika. Reony eny àry e! Aza asiana sasiny intsony fa ento avy hatrany ny resakao ry ingahy mamy a! Mamy nandalo teto aho dia nifanena tamin’ny vadin’ingahy jean entina tantanana tovovavy. Nanontaniako an’i njaka sy i valo izay nitranga teto, ka dia nitantara zava-doza tamiko izy roalahy. Reony zava-doza inona hono? Mamy nandeha nanao fitiliana tany an-tanàna, hono, ravaka zanaky ry zareo dia hita teo fa mitondra ny tsimokaretina vih. Ranaivo ahoana tsara hoe? Mamy izany efa mazava be izany ranaivo an! Voan’ny sida izany ravaka zanak’i jean! Reony loza tokoa izany! Ka inona izany no ataontsika amin’izany? Mamy izany indrindra no iantsoako anareo eto koa, hidinika amin’ny maha-raiamandreny antsika. Ranaivo rano raraka tsy azo raofina intsony ity teo-javatra ity, koa tsy afaka hialangalana isika. Ireny fanentanana natao tety vao haingana ireny no haverina hiditra tsara ao an-tsain’ny tanora. Avy eo ampirisihina ravaka handeha hitsabo tena. Reony f’angaha ny sida azo tsaboina intsony ranaivo fa rehefa voany dia vita a! Ranaivo araka ny fanentanana rentsika teto reony sy mety ho efa renao tao amin’ny radio koa dia efa misy hopitaly afaka mandray an-tanana ny olona mitondra ny tsimokaretina vih. Misy fanafody , torohevitra ary tohana samihafa azo omena izay tratran’izany ao. Reony dia tsy ho menatra kosa ve ry rajean mianakavy raha eo imasom-bahoaka no hampirisihana ny zanany handeha hitsabo tena. Mamy isika kosa angaha hanao kabary be eo ankalamanjana e! Nefa na izany aza anie efa tongo- bakivaky izy ity e, ary tsy azo afenina intsony koa. Koa raha samy ho fantatry ny iray tanana ihany; tsy aleo mandresy lahatra an-dry zareo, mba hijoroany sahy hiatrika ity manjo azy? Indrindra fa i ravaka. Ranaivo sy hitandreman’ny tanorantsika amin’ny ho avy. Ataoko fa hevitra tsara izany an’ingahy mamy izany reony an! Sady raha isika raiamandreny no miteny dia mety hihaino antsika kokoa ry zareo. Mamy hita ihany tokoa anie fa mbola to teny ihany isika eto an-tanàna e! Tsara koa ny hampahafantarana ny mpiara-monina fa tsy tokony hahilikilika ravaka. Ranaivo marina izany! Mamy izany indrindra reny an! Misaotra anareo mihoatra aho fa tena raiamandreny tsy miamboho adidy tokoa isika eto an-tanàna na ankafaliana na ankaratsiana. Soa ihany tokoa fa tsy mbola tafiditry ny fisainana manao z’inona ny raiamandreny ny eto an-tanàna. Reony efa manomboka misy hita soritra ihany ny tanora sasantsasany eto amintsika. Ranaivo fa mbola vitsy! Mamy ka izany indrindra no tokony hijoroantsika e! Manitsy ny dian’ireo izaymila hivarina, mampahery sy manarina ny solafaka toa an-dravaka, ka tsy hiandry fotoana ela isika fa avy hatrany dia hanatona an-drajean mivady.